Foto's en video: Leeus trek koedoe tussen motors plat | Maroela Media
Foto's en video: Leeus trek koedoe tussen motors plat
Foto: Carrie Dunford/Facebook
Foto's van twee leeus wat 'n koedoe tussen 'n klomp motors in die Kruger-wildtuin plattrek, word wyd op sosiale media versprei.
Reynold Thakhuli, woordvoerder van die wildtuin, het gesê die voorval het Vrydag plaasgevind. "Dit was vir die besoekers aan die park baie opwindend om dit reg voor hul oë te sien gebeur, maar dit gebeur van tyd tot tyd dat mense ooggetuies is van sulke gebeure," het hy gesê.
"Wanneer leeus honger is en hulle sit hul prooi agterna, is hulle vasbeslote. Hulle sal nie sommer dat iets in hul pad staan nie. Die twee leeus was besig om die koedoe te jaag toe dit in die pad in gehardloop het en daar het hulle die bok platgetrek, al was die motors rondom hulle."
'n Facebook-gebruiker, Carrie Dunford, het foto's van die voorval op sosiale media gedeel. "Het die malste ding vanoggend gesien. Twee reuse leeus wat 'n koedoe in die pad plattrek! Ek is so gelukkig om dit te kon sien en het my kamera gereed gehad," het sy by die foto's geskryf.
Teen Maandag is haar inskrywing reeds meer as 900 keer gedeel.
Vrede-plaasaanval: 'Volgende 72 uur van kritieke belang'
Gebrekkige toerusting dra dalk by tot wildvanger se dood; familie wil nou help
As jy honger is is jy honger!
Na daardie koningsmaal kan hulle seker 'n hele paar dae sonder kos klaarkom!!
Ongelooflik! Wat 'n voorreg om soos iets te kan sien en beleef. So jammer iemand het dit nie met 'n video kamera afgeneem nie.
Na al die vreeslike goed wat die afgelope tyd met mense gebeur het o.a. die Amerikaner wat deur die leeuwyfie deur 'n oop venster gegryp is, sou ek seker my GAT af geskrik het as ek moes beleef hoe 'n leeu 'n bok sommer hier onder my neus bespring!